Renoster gestroop in Noordwes | Maroela Media
Renoster gestroop in Noordwes
'n Renosterkoei is op 'n private wildsplaas in Koster in Noordwes vir haar horing doodgemaak.
Paul Ramaloko, woordvoerder van die polisie, het gesê die renoster is al sowat drie weke gelede met 'n hoëkaliber-geweer doodgeskiet en onthoring.
Volgens die eienaar van die plaas het hy die renoster vroeër vandeesmaand die laaste keer gesien. Een van die eienaar se werknemers het op die karkas afgekom tydens 'n roetine-patrollie op die plaas. Dit is nog nie duidelik hoe die stropers toegang tot die plaas verkry het nie.
Niemand is nog in hegtenis geneem nie en die polisie se ondersoek gaan voort.
81 verdagtes in Pta vas
Vyf maande oue baba, nog 2 dood in ongeluk
H de Jager
Agter die Soutpansberg word gemiddeld 2 per week gestroop. En dit haal nie eers meer die nuus nie.
greed ..dis al
Ons vervoer Renosters en dis hartverskeurend om op 'n ou se plaas aan te kom en Renosters daar te moet oplaai en wegvat wat soms tot 25 jaar al deel van hulle lewens was, dis soos moord en verkragting deel van ons lewens niks meer vreemd of snaaks, ons lees dit en se siestog en later vergeet jy maar daarvan
Dis so hartseer en so onnodig! Ek dink daar word baie meer renosters gestroop as waarvan ons hoor. Natuurreservate gaan nie uitbasuin as daar 'n renoster(s) gestroop is nie – dit sal toeriste afskrik.
Dit breek my hart. Die gulsigheid van die mens. Sal vernietig tot daar niks meer oor is nie. Lewe beteken niks.